Viskupič, Jozef, poslanec NR SR (2015-02-11):
Ďakujem, pani predsedajúca. Vážené kolegyne, kolegovia, nedá mi, keďže kolega Lipšic dával dneska jeden návrh zákona, ktorý sa týkal mýta, aby som nezareagoval pri podobnej téme. Len ja poznám tú podmienku, ktorú pán predkladateľ dáva voči poslancom SMER-u, že ak sa nemýlim, ona znie nejak nasledovne, že ak sa vyjadria k nejakej navrhovanej právnej úprave, ktorú dáva navrhovateľ, tak tento návrh nestiahne a nebude ho opakovane predkladať. Ja mám takú miernu cukatúru, pán kolega, zahrať ti toho smeráckeho poslanca, lebo predpokladám s určitou mierou nadsázky, že prišla by nasledovná asi: Nie je to komplexné a nie je to systematické. Čiže chlapci z J&T, nezareaguje tu ani podpredsedníčka dokonca, keď šla okolo a si ju oslovil, tak povedala, že ona ani nevie, kto je, kto sú chlapci z J&T. Možnože tam robíš chybu, že by bolo treba vysvetliť, že chlapci z J&T sú často tí, ktorí píšu návrhy zákonov, aj to sme tu mali, ktoré prichádzajú hlavne využívať vládnu legislatívnu iniciatívu. Ak si spomenieme na paroplynový cyklus tuná v Petržalke, tak bol tu dokonca dôkaz v dokumente doc, keď si niekto urobil a dal tú prácu, že pozrel, kto tento dokument vypracoval. Takže nie je to systematické, nie je to komplexné a týmto pádom túto čarovnú vetičku, ako odmávať opozičné návrhy zákonov a zniesť ich z rokovania parlamentu, toto by bolo. Ale predpokladám, že nenaplním túto podmienku, ak to odľahčím, a preto k tejto veci ja iba dodám jednu podľa mňa zásadnú a argumentačnú vec o našom mýtnom systéme. On má totižto jednu úžasnú vec, že niekedy sme poznali na Slovensku iba nálepky. Výkonnosť z hľadiska štátu, teraz nemyslím, čo majú chlapci z J&T pri SkyTolle z toho, aký krásny biznis ešte nezaťažený monopolnou daňou. Totižto štát má z tohto systému úplne rovnaké peniaze, ako mal z výberu nálepiek. Čiže ak by teda niekomu vadila komplexnosť a systematickosť a to, že by decká nemuseli platiť pri svojich výletoch chlapcom z J&T, tak keby sme rovno tie krásne veže, kde sú satelity a ten dokonalý systém zajtra zrušili, tak my vzhľadom na platenia zaviedli znova iba, že keby si kamionisti lepili nálepky a nie tie otrasné škatule, ktoré musia mať vo svojich kabínach a zároveň, že musia platiť násobne viac, tak už raz a navždy by to tu malo zaznieť, že či autobusári, kamionisti, musia platiť raz a navždy viac nie preto, že by sme chceli našu cestnú infraštruktúru, pre ňu mať viacej peňazí, my ako odvod do štátnych peňazí, ani nehovorím o rozpočte, ale to, čo z toho máme my ako verejné financie, je presne taký istý, ako keď sme používali tie nálepky. Keby sme to zajtra zrušili, nezrušíme peniaze, ktoré idú na našu cestnú infraštruktúru, ale zrušíme iba kšeft chlapcom z J&T. Ja preto tento návrh, ktorý nemusí mať ambíciu komplexnosti a nemusí mať ambíciu systematickosti, podporím, pretože či budeme to odľahčovať alebo nebudeme, treba s týmto raz a navždy urobiť poriadok, a či budeme vystavovať účet za tento obludný kšeft, ktorý jednu z najväčších alebo tú najväčšiu ponuku, ani vtedy nebolo dosť, že túto najväčšiu ponuku, ďalšie pokračovanie je, nezdaňujeme a ešte sú tie parametre nastavené takým spôsobom, že do štátu na cestnú infraštruktúru nejde viacej. A úplne posledné, to sme tu mali schôdzu, dve dozadu, to je tie platobné karty, ktoré ešte aj tú si spravia. Ja by som chcel poznať toho človeka, ktorý má takýto reálny vplyv. A keď už toto nevolá do neba, ja už neviem čo. Proste vydreť z tých kamionistov, nech tu máme dopravu akúkoľvek, to posledné. To je ďalšia skupina podnikateľov alebo autobusárov. A chlapci, naozaj ja súhlasím s tým, oni nebudú mať nikdy dosť. Ako možno ešte toto volebné obdobie zažijeme iný biznis model, keď ani tie karty nebudú stačiť a bude tých peňazí tak veľa a stále sa na to budeme skladať. A to, že keby sme sa vrátili k tomu nálepkovému systému, že by si znova začali platiť kamionisti, tuším 5 % nás stojí obslužnosť, čiže treba tie nálepky vytlačiť a 95 % z toho šlo na cestnú infraštruktúru. Toto že sa dá niekde vysvetliť a že to ľudí zaujíma iba po nejakú mieru poslušnosti zákonom, ktoré sú podľa mňa proti nim aj v tomto, myslím si, že existujú iné riešenia, a preto ja tento návrh podporím. Ďakujem.